section_heading: Prvi svjetski rat
paragraph_text: U ožujku 1915., pred ulazak Italije u rat na strani Antante, Pecori Giraldi je reaktiviran, te imenovan zapovjednikom 27. divizije koja se sastojala od Brigada Benevento i Campania. Zapovijedajući 27. divizijom sudjeluje u Drugoj bitci na Soči u kojoj se divizija istaknula boreći se na Monte Sei Busi. U kolovozu 1915. postaje zapovjednikom VII. korpusa kojim zapovijeda u Trećoj i Četvrtoj bitci na Soči.